stanford-oval/wikipedia huggingface dataset:
פרס המוזיקה של בילבורד ללהקה המובילה
הערות שוליים

↑  Paul Grein, Taylor Swift Leads Finalists for 2023 Billboard Music Awards: Full List, Billboard, ‏2023-10-26 (באנגלית אמריקאית)
↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
| פרסי המוזיקה של בילבורד |
| --- | --- | --- |
| פרסים | האמן המוביל • האמן החדש המוביל • הזמר המוביל • הזמרת המובילה • הלהקה המובילה • אמן סיבוב ההופעות המוביל • אמן הבילבורד 200 המוביל • אלבום הבילבורד 200 המוביל • אמן ההוט 100 המוביל • שיר ההוט 100 המוביל • שיר הרדיו המוביל • השיר הנמכר ביותר • האמן שיאן מכירות השירים • אמן הסטרימינג המוביל • אמן שירי הרדיו המוביל • שיר הסטרימינג המוביל (אודיו) • שיר הסטרימינג המוביל (וידאו) • האמן הנוצרי המוביל • השיר הנוצרי המוביל • האלבום הנוצרי המוביל • אמן הגוספל המוביל • שיר הגוספל המוביל • אלבום הגוספל המוביל • אמן הקאנטרי המוביל • שיר הקאנטרי המוביל • אלבום הקאנטרי המוביל • אמן הדאנס/אלקטרוני המוביל • שיר הדאנס/אלקטרוני המוביל • אלבום הדאנס/אלקטרוני המוביל • האמן הלטיני המוביל • השיר הלטיני המוביל • האלבום הלטיני המוביל • אמן ה-R&B המוביל • שיר ה-R&B המוביל • אלבום ה-R&B המוביל • אמן הראפ המוביל • זמרת הראפ המובילה • שיר הראפ המוביל • אלבום הראפ המוביל • אמן הרוק המוביל • שיר הרוק המוביל • אלבום הרוק המוביל • הפסקול המוביל • האמן החברתי המוביל • הישג המצעדים |  |
| פרסים מיוחדים | פרס אור הזרקורים • פרס האייקון • פרס המילניום |  |
| טקסים | 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
| ערכים קשורים | אמן סיבוב ההופעות של בילבורד • נשים במוזיקה (בילבורד) • פרסי המוזיקה הלטינית של בילבורד • פרסי המוזיקה היפנית של בילבורד |  |
קירסטי קובנטרי

קירסטי ליי קובנטרי (באנגלית: Kirsty Leigh Coventry; נולדה ב-16 בספטמבר 1983) היא שחיינית זימבבואית, אלופה אולימפית בשתי אולימפיאדות רצופות במשחה ל-200 מטר גב ובעלת 7 מדליות אולימפיות. שלוש פעמים אלופת עולם במשחי הגב ובעלת 8 מדליות עולמיות. שיאנית עולם בעבר במשחים ל-100 מטר גב, ל-200 מטר גב (בריכה אולימפית), ל-200 מטר מעורב אישי ול-400 מטר מעורב אישי (בריכת 25 מטר).
ביוגרפיה

קירסטי קובנטרי נולדה בהארארה, בירת זימבבואה. היא למדה והתאמנה באוניברסיטת אובורן, אלבמה שבארצות הברית בהדרכתו של דייוויד מארש. בשנים 2003 ו-2004 עזרה לנבחרת השחייה של אובורן לזכות באליפות המכללות של ארצות הברית (NCAA).
באולימפיאדת סידני (2000) שחתה קובנטרי 4 משחים. במשחה ל-100 מטר גב היא סיימה בשלב חצי הגמר במקום ה-12 כללי בתוצאה של 1:02.54 דקות והייתה לשחיינית הראשונה בהיסטוריה של זימבבואה בשלב זה. במשחה ל-200 מטר מעורב אישי היא סיימה במקום ה-18 בתוצאה של 2:17.73 דקות. במשחה ל-100 מטר חופשי היא סיימה במקום ה-28 בתוצאה של 57.47 שניות ובמשחה ל-50 מטר חופשי היא סיימה במקום ה-36 כללי בתוצאה של 26.58 שניות.
במשחקי חבר העמים שנערכו במנצ'סטר, אנגליה בשנת 2002. זכתה קובנטרי במדליית זהב במשחה ל-200 מטר מעורב אישי בתוצאה של 2:14.53 דקות. בנוסף, היא סיימה פעמיים במקום החמישי, במשחה ל-200 מטר גב בתוצאה של 2:12.47 דקות ובמשחה ל-100 מטר גב בתוצאה של 1:02.54 דקות. כמו כן היא סיימה במקום השביעי במשחה ל-50 מטר גב בתוצאה של 29.51 שניות.
באולימפיאדת אתונה (2004) זכתה קובנטרי ב-3 מדליות. מדליית זהב במשחה ל-200 מטר גב בתוצאה של 2:09.19 דקות, לפני סטניסלבה קומארובה מרוסיה (2:09.72 דקות) ורייקו נאקאמורה מיפן (2:09.88 דקות). במשחה ל-100 מטר גב היא זכתה במדליית כסף בתוצאה של 1:00.50 דקות, אחרי שיאנית העולם נטלי קוגלין מארצות הברית (1:00.37 דקות) ולפני לורה מנאודו מצרפת (1:00.88 דקות). במשחה ל-200 מטר היא זכתה במדליית ארד בתוצאה של 2:12.72 דקות, אחרי המנצחות יאנה קלוצ'קובה מאוקראינה (2:11.14 דקות) ואמנדה בירד מארצות הברית (2:11.70 דקות).
באליפות העולם בשחייה שנערכה במונטריאול בשנת 2005 זכתה קובנטרי ב-4 מדליות, 2 זהב ו-2 כסף. 2 מדליות זהב בסגנון הגב במשחה ל-100 מטר בתוצאה של 1:00.24 דקות, לפני אניה בושולטה מגרמניה (1:00.84 דקות) וקוגלין מארצות הברית שיאנית העולם (1:00.88 דקות) וב-200 מטר בתוצאה של 2:08.52 דקות לפני מרגרט הולצר (2:09.94 דקות) ונאקאמורה (2:10.41 דקות). 2 מדליות כסף במשחי מעורב אישי ב-200 מטר בתוצאה של 2:11.13 דקות, אחרי קייטי הוף (2:10.41 דקות) ולפני לארה קארול מאוסטרליה (2:13.32 דקות) וב-400 מטר בתוצאה של 4:39.72 דקות, שוב אחרי הוף (4:36.07 דקות) ולפני קייטלין סנדנו מארצות הברית (4:40.85 דקות).
באליפות הפאן פסיפיק בשחייה שנערכה בוויקטוריה, קנדה בשנת 2006 זכתה קובנטרי במדליית ארד במשחה ל-200 מטר מעורב אישי בתוצאה של 2:13.21 דקות, אחרי ויטני מאייר והוף מארצות הברית וכן במקום הרביעי במשחה ל-200 מטר גב בתוצאה של 2:12.34 דקות, אחרי נאקאמורה, הולצר וטאראמי איגאראשי מיפן.
באליפות העולם בשחייה שנערכה במלבורן בשנת 2007 זכתה קובנטרי ב-2 מדליות כסף במשחים ל-200 מטר גב בתוצאה של 2:07.54 דקות, אחרי הולצר (2:07.16 דקות) ולפני נאקאמורה (2:08.54 דקות). ובמשחה ל-200 מטר מעורב אישי בתוצאה של 2:10.76 דקות, אחרי הוף (2:10.13 דקות) וסטפני רייס מאוסטרליה (2:11.42 דקות).
במשחקי כל אפריקה שנערכו באלג'יר, אלג'יריה ביולי 2007 זכתה קובנטרי ב-10 מדליות (7 זהב, 3 כסף). מדליות זהב במשחים 50 מטר, 100 מטר ו-200 מטר גב. 50 מטר ו-800 מטר חופשי וכן 200 מטר ו-400 מטר מעורב אישי. מדליות כסף במשחים ל-100 מטר חזה ובמשחי שליחות 4x100 מעורב ו-4x200 מטר חופשי.
ביוגרפיה > שבירת השיא העולמי הוותיק

ב-16 בפברואר 2008 קבעה קובנטרי את שיאה העולמי הראשון, במסגרת סבב תחרויות עולמי של גביע הפרס, בתחרות שנערכה בקולומביה, מיזורי. במשחה ל-200 מטר גב היא קבעה תוצאה של 2:06.39 דקות. השיא הוותיק בן ה-16 שנים וחצי היה שייך לקריסטינה אגרסגי מהונגריה, נקבע באוגוסט 1991 ועמד על 2:06.62 דקות.
באולימפיאדת בייג'ינג (2008) זכתה קובנטרי ב-4 מדליות. מדליית זהב במשחה ל-200 מטר גב כשהגנה על תוארה מהאולימפיאדה הקודמת, בשיא עולם חדש בתוצאה של 2:05.24 דקות (שיא העולם הנוכחי), שנייה סיימה שיאנית העולם הקודמת, הולצר מארצות הברית (2:06.23 דקות), ושלישית סיימה נאקאמורה (2:07.13 דקות). במשחה ל-100 מטר גב קבעה קובנטרי שיא עולם חדש בתוצאה של 58.77 שניות כבר בשלב חצי הגמר, אך בגמר היא לא הצליחה לממש את עליונותה וזכתה במדליית כסף בתוצאה של 59.19 שניות, אחרי קוגלין (58.96 שניות) ולפני הולצר (59.34 שניות). במשחה ל-200 מטר מעורב אישי היא זכתה במדליית כסף בתוצאה של 2:08.59 דקות שיפור לשיא העולם הקודם, אך ראשונה סיימה רייס בשיא עולם חדש 2:08.45 דקות ושלישית סיימה קוגלין (2:10.34 דקות). במשחה ל-400 מטר מעורב אישי היא זכתה במדליית כסף שלישית כשקבעה תוצאה טובה יותר משיא העולם 4:29.89 דקות, אך שוב ראשונה סיימה רייס בשיא עולם חדש 4:29.45 דקות ושלישית סיימה הוף, שיאנית העולם הקודמת (4:31.71 דקות).
באליפות העולם בשחייה שנערכה ברומא, איטליה בשנת 2009, סיימה קובנטרי במקום הראשון ב-200 מטר גב עם שיא עולם חדש, 2:04.81. מלבד הישג זה הייתה קובנטרי רחוקה משיאיה. היא סיימה במקום השני ב-400 מטר מעורב אישי בתוצאה 4:32.12 דקות. במשחה ל-200 מטר מעורב אישי סיימה רביעית בתוצאה של 2:08.94 דקות, המנצחת במשחה זה הייתה אריאנה קוקורס מארצות הברית שקבעה שיא עולם חדש בתוצאה של 2:06.15 דקות. נוסף לכך, היא סיימה במקום ה-8 במשחה ל-100 מטר גב בתוצאה של 59.74 שניות, בו החזיקה בשיא העולם, המנצחת ג'מה ספופורת' מבריטניה קבעה שיא עולם חדש (58.12 שניות).
באליפות העולם בשחייה שנערכה בשאנגחאי, סין בשנת 2011 סיימה קובנטרי במקום תשיעי במשחה ל-200 מטר מעורב אישי בתוצאה של 2:12.21 דקות, במקום 13 במשחה ל-200 מטר גב בתוצאה של 2:09.33 דקות, בשלב המוקדמות היא קבעה תוצאה של 2:09.03 דקות ובמקום 14 במשחה ל-400 מטר מעורב אישי בתוצאה של 4:42.52 דקות.
באולימפיאדת לונדון (2012) סיימה קובנטרי במקום שישי במשחה ל-200 מטר גב בתוצאה של 2:08.18 דקות ולא הצליחה לזכות בפעם השלישית ברציפות ובמקום שישי במשחה ל-200 מטר מעורב אישי בתוצאה של 2:11.13 דקות, בשלב המוקדמות היא קבעה תוצאה של 2:10.51 דקות. נוסף לכך, היא סיימה במקום 14 במשחה ל-100 מטר גב בתוצאה של 1:00.39 דקות, בשלב המוקדמות היא קבעה תוצאה של 1:00.24 דקות. אחרי אולימפיאדת לונדון (2012) קובנטרי הודיע על פרישה.
תארים והישגים

קובנטרי זכתה 9 פעמים בתואר שחיינית השנה באפריקה בשנים: 2004, 2005, 2007, 2008, 2009, 2011, 2012, 2015 ו-2016.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר גב
התפתחות שיא העולם במשחה ל-200 מטר גב
התפתחות שיאי העולם ב-200 מטר מעורב אישי (ויקיפדיה האנגלית)
התפתחות שיאי העולם ב-400 מטר מעורב אישי (ויקיפדיה האנגלית)
חמש העיניים

| --- | --- |
מדינות חמש העיניים, מוסמנות בצבע כחול.

מטה התקשורת הממשלתית בצ'לטנהאם, גלוסטרשייר, הממלכה  המאוחדת
 שפה רשמית:  אנגלית (דה פקטו)
 חברים:  ארצות הברית ארצות הברית אוסטרליה אוסטרליה בריטניה בריטניה ניו זילנד ניו זילנד קנדה קנדה  משקיפות יפן יפן ישראל ישראל סינגפור סינגפור צרפת צרפת קוריאה הדרומית קוריאה הדרומית
 תקופת הפעילות:  האמנה האטלנטית: 14 באוגוסט 1941 הסכם BRUSA: ‏17 במאי 1943 – הווה
חמש העיניים (באנגלית: Five Eyes; בראשי תיבות: FVEY) היא ברית מודיעינית שבה משתתפות חמש מדינות: ניו זילנד, ארצות הברית, אוסטרליה, בריטניה וקנדה. חמש המדינות, שחולקות את המשפט המקובל, חברות בהסכם UKUSA הרב-צדדי לשיתוף מודיעין אותות.
על פי מתכונת ההסכם, המדינות משתפות כל מידע מודיעיני שבידן עם שאר המדינות החברות במועצה, ומתירות הפעלת ריגול של שאר המדינות החברות במועצה בשטחן של שאר המדינות.
פורסם כי ישראל היא חברה משקיפה בברית חמש העיניים, וכי היא למעשה צורפה בידי ארצות הברית.
בשנת 2023 התרחשה דליפת המסמכים מהפנטגון שגרמה למשבר בין המדינות השותפות.
קואופרטיבים בינלאומיים אחרים > חמש העיניים + שלוש נגד סין ורוסיה

חמש העיניים - ארצות הברית אוסטרליה בריטניה ניו זילנד קנדה
צרפת צרפת
גרמניה גרמניה
יפן יפן
קואופרטיבים בינלאומיים אחרים > חמש העיניים + שלוש נגד קוריאה הצפונית

חמש העיניים - ארצות הברית אוסטרליה בריטניה ניו זילנד קנדה
צרפת צרפת
יפן יפן
קוריאה הדרומית קוריאה הדרומית
קואופרטיבים בינלאומיים אחרים > תשע עיניים

חמש העיניים - ארצות הברית אוסטרליה בריטניה ניו זילנד קנדה
דנמרק דנמרק
צרפת צרפת
הולנד הולנד
נורווגיה נורווגיה
קואופרטיבים בינלאומיים אחרים > 14 עיניים

תשע העיניים - ארצות הברית אוסטרליה בריטניה ניו זילנד קנדה דנמרק צרפת הולנד נורווגיה
בלגיה בלגיה
גרמניה גרמניה
איטליה איטליה
ספרד ספרד
שוודיה שוודיה
הערות שוליים

↑    אלכס פישמן, מנסים לגמד את הנזק, באתר "ידיעות אחרונות", 17 במאי 2017
↑  יוסי מלמן, קירבה יוצאת דופן: על שיתוף הפעולה המודיעיני בין ישראל לארצות הברית, מעריב השבוע, 11 בספטמבר 2013
| --- | --- |
בקרת זהויות :  LCCN: no2018095669  VIAF: 74153288370532652798   WorldCat (עם VIAF): 74153288370532652798 
ערך זה הוא קצרמרבנושא יחסי חוץ. אתם מוזמנים לתרום לוויקיפדיה ו.
גבעת חיים

| --- | --- |

 מדינה:  ישראל ישראל
 תאריך ייסוד:  1932 
 על שם:  חיים ארלוזורוב 
 סיבת נטישה:  הפילוג בתנועה הקיבוצית
 תאריך נטישה:  1952 
 סוג יישוב יורש:  קיבוץ
 יישובים יורשים:  גבעת חיים איחוד וגבעת חיים מאוחד
 קואורדינטות:  32°23′47″N 34°55′50″E﻿ / ﻿32.396284150373°N 34.930592893448°E﻿ / 32.396284150373; 34.930592893448 
  מפת מיקום  מפה מפורטת   (למפת נתניה מוגדלת) גבעת חיים(למפת נתניה רגילה) גבעת חיים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת חיים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת חיים  he tabBackground:;tabBorder:#aaa;defaultTab:0;
 
ילדים בקיבוץ גבעת חיים, 1935
גידול סוסים בגבעת חיים, 1 בינואר 1941
גבעת חיים הוא קיבוץ, כחמישה ק"מ מדרום לחדרה, שהוקם בשנת 1932 על ידי חברי "קיבוץ ג'" שפרשו ממנו על רקע אידאולוגי. לאחר רצח ארלוזורוב נקרא הקיבוץ על שם חיים ארלוזורוב.
בסוף שנות ה-30 הוקם בקיבוץ תיאטרון הבובות "הבובטרון של הונזו". ההצגה הראשונה שהועלתה הייתה "המלך בור" והתיאטרון יצא להופעות ברחבי היישוב.
ב-25 בנובמבר 1945 כותר הקיבוץ על ידי כוחות בריטיים. שמונה מפגינים יהודים שבאו לעזרת הקיבוץ הנצור נהרגו, ו-42 נפצעו.
בשנת 1952, בעקבות הפילוג בתנועה הקיבוצית, התפלג לשני קיבוצים:
גבעת חיים מאוחד, שנותר במקום הישן של הקיבוץ ונותר בקיבוץ המאוחד.
גבעת חיים איחוד, שהוקם בקרבת מקום והצטרף לאיחוד הקבוצות והקיבוצים.
ראו גם

המצור על גבעת חיים
הערות שוליים

↑   עופר אדרת, הבובות האבודות של אבי הבובטרון, באתר הארץ, 15 בפברואר 2015
↑  כתבה מקיפה, על המצור, רקעו והשלכותיו, באתר המועצה האזורית עמק חפר
| --- | --- |
בקרת זהויות :  NLI: 987007533229905171  MusicBrainz: 0859b04f-0064-46c3-bc45-82502cd81c42  NKC: ge982501
הפלות חוזרות

| --- | --- |
 תחום:  מיילדות 
 קישורים ומאגרי מידע
 eMedicine:  260495 
 MeSH:  D000026
 סיווגים
 ICD-10:  N96 
 ICD-11:  GA33 
 
הפלות חוזרות או אובדן היריון חוזר (באנגלית: Recurrent Miscarriages) מוגדר ככזה לאחר רצף של 3 או יותר מקרים עוקבים של אובדן היריון. זהו הסיבוך השכיח ביותר בהיריון, כש-15% מההריונות הראשונים מסתיימים בהפלה. מעריכים שכ-1% מהזוגות בגיל הפוריות מושפעים מהפלות חוזרות. הסיבה להפלות חוזרות אינה תמיד ידועה, ולכן כשהגורם ידוע קל יותר לטפל ולהתמודד עם התופעה. הפלות חוזרות יכולות להתבטא באחת הדרכים או בשילוב שלהן: היריון כימי, רחם ריק ללא עובר מתפתח, הפלת עובר במהלך ההיריון, או לידה מוקדמת.
הפלות חוזרות

הפלה היא כל סיום היריון, ספונטני או יזום על ידי האישה, עד שבוע 20. אחרי שבוע 20 המונח להפסקת היריון הוא מות העובר ברחם. בדרך כלל הפלה תתרחש בשני השלישים הראשונים של ההיריון, ושיעורה עולה מ-12% מתחת לגיל 20 עד ל-26% בקרב נשים מעל גיל 40. בנוסף, יש השפעה לגילו של בן הזוג - כשהוא מתחת לגיל 20, שיעור ההפלות עומד על 12%, ועולה ל-20% כשהוא מעל גיל 40. כמו כן, ישנו הבדל משמעותי בין הסיכון להפלה אצל אישה שלא ילדה מעולם לבין נשים שחוו לפחות 3 הפלות ספונטניות. משתמשים במונח הפלות חוזרות כאשר מתרחשות לפחות 3 הפלות ברצף. רוב ההפלות מתרחשות באופן טבעי שאינו תלוי בגורמים פתולוגיים, לכן קשה לשנות את המצב או לברר מדוע הוא קורה.
הגורמים להפלות חוזרות

ישנם גורמים שונים להפלות חוזרת, וחלקם אף ניתנים לטיפול. אצל כ-50% - 75% מכלל הזוגות, לא מצליחים למצוא את הסיבה להפלות חוזרות גם לאחר בדיקות מעמיקות.
הגורמים להפלות חוזרות > גורמים אנטומיים > מצב הרחם

ליקוי ברחם נחשב לגורם של כ-15% מההפלות החוזרות. המצב השכיח ביותר הוא מחיצה ברחם, אשר מופיעה בחלל הרחם. האבחנה נעשית על ידי MRI או שילוב של היסטרוסקופיה ולפרוסקופיה של הרחם.
הגורמים להפלות חוזרות > גורמים אנטומיים > מצב צוואר הרחם

בטרימסטר השני צוואר רחם חלש יכול להיות בעיה חוזרת, דבר אשר גורם לאובדן היריון מוקדם וכתוצאה מכך להפלות או לידות מוקדמות.
הגורמים להפלות חוזרות > הפרעות כרומוזומליות > טרנסלוקציות

טרנסלוקציה מאוזנת או טרנסלוקציה רוברטסונית אצל אחד מבני הזוג גורמת להיווצרות עוברים שאינם מסוגלים לחיות ונופלים. זה מסביר מדוע קריוגראם (בדיקה כרומוזומלית) בדרך כלל מבוצעת אצל שני בני הזוג, כאשר אישה חווה הפלות חוזרות.
בעיה כרומוזומלית של אחד מבני הזוג או של שניהם מהווה כ-3% ממקרי ההפלות החוזרות. על אף שחולים עם בעיה כרומוזומלית כזו נוטים יותר להפלות, הם עשויים גם להוליד תינוקות בריאים או לא בריאים.
הגורמים להפלות חוזרות > הפרעות כרומוזומליות > אנאפלואידיה

אנאפלואידיה (מצב שבו יש מספר כרומוזומים לא תקין בתוך תא) עשויה לגרום לאובדן היריון אקראי ספונטני כמו גם חוזר. אנאפלואידיה נפוצה יותר בגיל רבייה מתקדם יותר, אשר בא לידי ביטוי באיכות ירודה יותר של תאי רבייה כמו תאי הביצית.
הגורמים להפלות חוזרות > הפרעות אנדוקריניות

נשים עם תת-פעילות, או יתר פעילות של בלוטת תריס נמצאות בסיכון מוגבר לאובדן היריון. סוכרת לא מאובחנת או שלא מטופלת כראוי גורמת לסיכון מוגבר להפלות. נשים עם תסמונת שחלות הפוליציסטיות, גם כן סובלות משיעורי אובדן היריון גבוהים, הקשורים אולי בהיפראינסולינמיה או עודף אנדרוגנים. ייצור לקוי של פרוגסטרון בשלב הלוטאלי עשוי להכשיר את הקרקע עבור הפלות חוזרות.
הגורמים להפלות חוזרות > קרישיות יתר

דוגמה חשובה היא הסיכון המוגבר האפשרי של הפלה אצל נשים עם קרישיות יתר (נטייה לקרישי דם). הבעיה הנפוצה ביותר היא הגורם V ליידן (factor V Leiden) ומוטציית G20210A פרותרומבין (prothrombin G20210A). כמה מחקרים ראשוניים מראים כי תרופות נוגדות קרישה עשויות לשפר את סיכויי נשיאת ההיריון לפרק זמן, אך מחקרים אלה צריכים להוכיח זאת לפני שיאומצו בפרקטיקה קלינית. שים לב נשים רבות עם קרישיות יתר יעברו היריון אחד או יותר ללא קשיים, לעומת זאת, ייתכן שאחרות יסבלו סיבוכי היריון. קרישיות יתר עשויות להסביר כ-15% מההפלות חוזרות.
הגורמים להפלות חוזרות > גורמי חיסון

תכונה משותפת של גורמים חיסוניים שגורמת לאובדן היריון חוזר היא עמידות ירודה לחיסון האם כלפי העובר.
הגורמים להפלות חוזרות > גורמי חיסון > תסמונת אנטי-פוספוליפידית

תסמונת אנטי-פוספוליפידית היא מחלה אוטואימונית ונחשבת לאחד הגורמים השכיחים של אובדן היריון חוזר. לכ- 15% מהנשים הסובלות מהפלות חוזרות יש רמות גבוהות של נוגדנים אנטי-פוספוליפידים. נשים שעברו יותר מהפלה אחת בטרימסטר הראשון, או הפלה בטרימסטר השני, ייתכן שיבצעו בדיקות דם לגילוי נוגדנים, על מנת לקבוע אם יש להן תסמונת אנטי-פוספוליפידית. נשים שאובחנו עם תסמונת אנטי-פוספוליפידית בדרך כלל לוקחות אספירין או הפרין בהריונות הבאים. חשוב לציין כי ישנו מחסור במחקרים באיכות גבוהה בקשר לגורם זה.
הגורמים להפלות חוזרות > גורמי חיסון > נוגדני בלוטת התריס

נוגדנים עצמיים נוגדי בלוטת התריס קשורים לסיכון מוגבר להפלה חוזרת, עם יחס סיכויים של 2.3 עם רמת ביטחון של 95% של 1.5 - 3.5.
הגורמים להפלות חוזרות > גורמי חיסון > עלייה בתאי הרג טבעי הרחמיים

תאי הרג טבעי (Natural Killer או בקיצור תאי NK), הם סוג של תאי דם לבנים הנמצאים ברקמת הרחם. רמות גבוהות של תאים אלה עשויות להיות קשורות להפלות חוזרות, אבל מספרים גבוהים של תאים אלה אינם מנבאים על אובדן היריון אצל נשים שלא עברו הפלה.
הגורמים להפלות חוזרות > מצב השחלות > פגם בשלב הלוטאלי

פגם בשלב הלוטאלי של המחזור החודשי היא סוגיה מורכבת. התאוריה מאחורי הרעיון מציעה כי כמות בלתי מספקת של פרוגסטרון מופקת על ידי הגופיף הצהוב כדי לשמור על ההיריון בשלביו הראשונים. הערכת המצב הזה מבוצעת על ידי ביופסיה של רירית הרחם, אולם מחקרים שנעשו לאחרונה לא אישר כי הערכה זו תקפה.
הגורמים להפלות חוזרות > סגנון חיים

בעוד שגורמים באורח החיים קשורים עם סיכון מוגבר להפלה בכלל, ובדרך כלל אינם נחשבים לגורם ספציפי עבור הפלות חוזרות, כל מאמץ צריך להיעשות כדי לטפל בבעיות אלה אצל נשים עם הפלות חוזרות. במיוחד יש להימנע מחשיפות כרוניות לרעלים, כולל עישון, אלכוהול, וסמים.
הגורמים להפלות חוזרות > זיהום

מספר זיהומים אימהיים יכולים להוביל לאובדן היריון יחיד, כולל ליסטריה, טוקסופלסמוזיס, וזיהומים ויראליים מסוימים (אדמת, הרפס סימפלקס, חצבת, וירוס cytomegalo, וירוס קוקסאקי). עם זאת, אין מחקרים שמאשרים שזיהומים ספציפיים יובילו לאובדן היריון חוזר בבני אדם. מלריה, עגבת ברוצלוזיס יכולים גם לגרום להפלה חוזרת.
הגורמים להפלות חוזרות > דלקת רירית הרחם כרונית

אצל נשים מסוימות עם היסטוריה של הפלות חוזרות נמצאה דלקת כרונית ברירית הרחם (Chronic Endometritis) הנגרמת מבקטריה נפוצה. במחקר אחד נמצא ש-71% מנשים שאובחנו עם דלקת רירית הרחם כרונית, טופלו בהצלחה בעזרת אנטיביוטיקה. 78.4% מתוך הנשים הללו, נכנסו להיריון בשנה שאחרי הטיפול. המחקר מסיק כי דלקת רירית הרחם כרונית נפוצה אצל נשים עם הפלות חוזרות, ושנראה כי טיפול אנטיביוטי משפר את סיכויי הרבייה.
הערכה

בדיקת אולטרה סאונד וגינלי הפכה השיטה העיקרית של הערכת מצב בריאותו של היריון מוקדם. אצל נשים שאינן בהיריון אשר נמצאות בסיכון גבוה לאובדן היריון חוזר, הבדיקות הבאות מבוצעות בדרך כלל:
בדיקות כרומוזום הורים (karyogram) מומלץ בדרך כלל לאחר הפסדים היריון 2 או 3.
בדיקות דם עבור קרישיות יתר
תפקוד השחלות
תפקוד בלוטת התריס
בדיקת סוכרת
טיפול

אם ניתן לקבוע את הסיבה של אובדן היריון חוזר, הטיפול יהיה בהתאם. אצל נשים בהיריון עם היסטוריה של הפלות חוזרות, תרופות נגד קרישת דם מגדילות את שיעור הולדת תינוק חי בקרב בעלות תסמונת אנטי-פוספוליפידית ובעלות קרישיות יתר מולדת. עם זאת, תרופות אלה לא סייעו כאשר מדובר בהפלות חוזרות לא מוסברות.
נכון לינואר 2017, אין טיפולים לנשים עם אובדן היריון חוזר בלתי מוסבר. למרבית הנשים יוצע לנסות להרות שוב, ורוב הסיכויים (כ-60%) כי ההיריון הבא יהיה מוצלח ללא טיפול. עם זאת, כל אובדן נוסף מחמיר את הסיכוי להיריון מוצלח ומגדיל את הסיכונים הנפשיים ופיזיים לאישה. אין השפעה לאספירין במניעת הפלה חוזרת בנשים עם אובדן היריון חוזר בלתי מוסבר, ונמצא שאימונותרפיה לא עוזרת.
במצבים כרומוזומליים מסוימים, בעוד שעשוי לא להיות טיפול, הפריה חוץ גופית, יחד עם אבחון גנטי לפני ההשתרשות העובר, יכולים לסייע לזהות עוברים עם סיכון מופחת של אובדן היריון נוסף, אשר לאחר מכן יוחזרו לרחם. עם זאת, הפריה חוץ גופית לא תשתפר חוסר איזון אצל האם והעובר.
מעקב צמוד במהלך ההיריון מומלץ בדרך כלל לנשים בהיריון עם היסטוריה של אובדן היריון חוזר. אפילו עם טיפול מתאים ונכון, אובדן היריון עלול להתרחש כיוון שבכל היריון עשויים להתפתח סיכונים ובעיות משלו.
השפעה פסיכולוגית של הפלות

לאם יש לעיתים קרובות טראומה פסיכולוגית ופסיכיאטרית משמעותית שלא שמים לב אליה. הפלה מייצגת אובדן בן עתידי ומוליד ספקות לגבי יכולתה להתרבות. אחוז משמעותי של נשים חוות צער, דיכאון וחרדה, וכן קיים סיכון מוגבר להפרעת דיכאון לאחר הפלה. ההשפעות הפסיכולוגיות יכולות להימשך 6 חודשים עד 3 שנים ונוטות להעמיק עם הפלות נוספות.
ראו גם

רחם
צוואר הרחם
פרוגסטרון
גופיף צהוב
לקריאה נוספת

אובדן הריון מאת מור אפריאט
אובדן הריון באתר של פרופ' אשר בשירי
מדינת פרנקלין

| --- | --- |

 מדינה:  ארצות הברית 
 תקופת הפעילות:  אוגוסט 1784 – דצמבר 1788 (כ־4 שנים) 
 קואורדינטות:  36°10′00″N 82°49′00″W﻿ / ﻿36.1667°N 82.8167°W﻿ / 36.1667; -82.8167
 he
 
בשנת 1784, הנהגה משותפת של הקהילות שחיו בעמק טנסי הכריזה על עצמאות ממדינת צפון קרולינה, והקימה את מדינת פרנקלין, שהייתה ידועה גם כ"פרנקלנד". בעקבות החלטה זאת החל מאבק בין צפון קרוליינה למדינה החדשה שקמה בשטחיה המערביים, מאבק אשר הוליד התפלגות מקומית באותן קהילות בין תומכי העצמאות לבין נאמני מדינת האם.
מדינת פרנקלנד החזיקה מעמד 4 שנים עד 1788, כאשר הופלה על ידי צפון קרולינה שהחילה על שטחיה את ריבונותה מחדש. כישלון זה היה רק זמני, שכן מדינת פרנקלין ומורשתה היוו את הבסיס הרעיוני והמעשי להקמתה של מדינת טנסי, עם ג'ון סויר כמושלה הראשון.
לקריאה נוספת

Alden, George Henry. 1903. “The State of Franklin”. The American Historical Review 8 (2). [Oxford University Press, American Historical Association]: 271–89.
Arthur, John P. Western North Carolina: A History. Asheville, N.C: The Edward Buncombe Chapter of the Daughters of the American Revolution, 1914.
Barksdale, Kevin T. The Lost State of Franklin: America's First Secession. Lexington: University Press of Kentucky, 2008.
DeWitt, John H.. 1919. “JOURNAL OF JOHN SEVIER”. Tennessee Historical Magazine 5 (3). Tennessee Historical Society: 156–94. http://www.jstor.org/stable/42637428.
Lansden, John M., John Mcclellan, Andrew Jackson, H. L. White, John Stone, James A. Blye, and J. M. Hartley. 1914. “An Old Tennessee Deed: Andrew Jackson to Thomas Gallaher March 26, 1801 Hugh L. White and Abraham Lincoln”. Journal of the Illinois State Historical Society (1908-1984) 6 (4). University of Illinois Press: 481–89.http://www.jstor.org/stable/40193863.
Ramsey, Francis A.. 1896. “THE PROVISIONAL CONSTITUTION of FRANKLAND”. The American Historical Magazine 1 (1). Tennessee Historical Society: 48–63. http://www.jstor.org/stable/43700486.
הרלד צור האוזן

| --- | --- |

 לידה:  11 במרץ 1936 גלזנקירכן, גרמניה הנאצית 
 פטירה:  29 במאי 2023 (בגיל 87) היידלברג, באדן-וירטמברג, גרמניה 
 ענף מדעי:  וירולוגיה 
 מקום לימודים:  אוניברסיטת בון  אוניברסיטת דיסלדורף  אוניברסיטת המבורג  אוניברסיטת היידלברג 
 מוסדות:  אוניברסיטת ארלנגן-נירנברג  אוניברסיטת וירצבורג  אוניברסיטת היידלברג  אוניברסיטת פרייבורג  אוניברסיטת פנסילבניה 
 פרסים והוקרה:  פרסים ואותות כבוד
 בן או בת זוג:  Ethel-Michele de Villiers 
 תרומות עיקריות
 גילוי הקשר בין וירוס הפפילומה לסרטן צוואר הרחם
 
הרלד צור האוזן (בגרמנית: Harald zur Hausen;‏ 11 במרץ 1936 – 28 במאי 2023) היה מדען גרמני, חתן פרס נובל לפיזיולוגיה או לרפואה לשנת 2008 על גילוי הקשר בין נגיף הפפילומה האנושי לסרטן צוואר הרחם.
ילדות ונעורים

כילד, גדל צור האוזן עם משפחתו בגלזנקירכן שבגרמניה, בתקופת מלחמת העולם השנייה. הוא התחיל את לימודיו בבית הספר בשנת 1942, אך בית הספר נסגר מיד לאחר מכן בגלל ההפצצות בעיר. צור האוזן לא הלך לבית ספר עד סוף המלחמה, בסוף שנת 1945. כבר כילד התעניין בביולוגיה, ציפורים, בעלי חיים ופרחים. בנוסף, מגיל צעיר היה נחוש להפוך למדען. בגיל 10, התחיל ללמוד בגימנסיה, אך מפני שלימודיו עד אז לא היו סדירים, היו לצור האוזן פערים בהכשרתו החינוכית והלימודים בגימנסיה היו קשים. אף על פי כן, לאחר השנה הראשונה, אף על פי שלא היה תלמיד מצטיין, המשיך בלימודיו. בשנת 1950 עבר עם הוריו לצפון גרמניה, שם למד בבית הספר התיכון עד לסיום לימודיו בשנת 1955.